# Rainis Rīgā 1894. gada 7. (19.) maijā

Augsti cienītā jaunkundze!

Jānudien, ne es esmu vainīgs, bet fotogrāfs, kas vēl nav pagatavojis Jūsu portreju.1 Tā jaunkundze, kas sēd fotogrāfa kantorī, piedāvāja man glītāko [no] savām portrejām, bet, kad es ar to nebiju mierā, tad nosacīja, lai es nākot tikai svētdien. Tātad Jūs atkal piemeklēšu vēstulē, kas priekš manis no sevišķas int[e]reses, jo tad varu — kaut arī tikai iedomāties — daudz jaukākas situācijas nekā beidzamā nelaimīgā vakara piedzīvojums.

Vēlreiz — piedodat tam „vecam elles kraķim” alias fotogrāfam, viņš man dod gadījumu rakstīt Jums divas reizes vienas reizes vietā.

Visā cienībā Jūsu fotogrāfijas apgādīgais  
Pliekšāns.

Rīgā ma[i]ja 7. d. 94. g.

Vēstule (107208). Pirmpublicējums D, 1930, 8. nr., 931.lpp. Publicēta arī RuA, 25.lpp.; RGGr, 1977, 8.lpp.; RKR, 19, 187.-188.lpp.

Runa ir par „Saimnieču un zelteņu kalendāram 1895. gadam” paredzēto Aspazijas fotogrāfiju.